หุ้นไทย23ก.พ.ปิดบวก2.25จุด
ดัชนีหุ้นไทยปิดตลาดที่ระดับ 1,140.07 จุด เพิ่มขึ้น 2.25 จุด หรือ 0.20% มูลค่าการซื้อขาย 35,904.05 ล้านบาท
23 ก.พ. 2555

ดัชนีหุ้นไทยปิดตลาดที่ระดับ 1,140.07 จุด เพิ่มขึ้น 2.25 จุด หรือ 0.20% มูลค่าการซื้อขาย 35,904.05 ล้านบาท




ดัชนีหุ้นไทยวันนี้(23 ก.พ.55) เคลื่อนไหวผันผวนสลับกันในแดนบวกและลบ เนื่องจากนักลงทุนบางส่วนทยอยขายทำกำไรหลังดัชนีปรับตัวเพิ่มขึ้นต่อเนื่อง แต่มีแรงซื้อกลับในกลุ่มธนาคารพาณิชย์และพลังงานช่วงท้ายตลาดทำให้ ดัชนีสามารถปิดตลาดในแดนบวกได้ โดยวันนี้ดัชนีหุ้นไทยปิดตลาดที่ระดับ 1,140.07 จุด บวก 2.25 จุด หรือ 0.20% มีมูลค่าการซื้อขาย 35,904.05 ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก1. IVL ปิดที่ระดับ 39.75 บาท เพิ่มขึ้น 1 บาท หรือ 2.58% มูลค่าซื้อขาย 3,280.52 ล้านบาท2. PTT ปิดที่ระดับ 359 บาท เพิ่มขึ้น 1 บาท หรือ 0.28% มูลค่าซื้อขาย 2,815.08 ล้านบาท3. BANPU ปิดที่ระดับ 652 บาท ลดลง 10 บาท หรือ 1.51% มูลค่าซื้อขาย 2,462.17 ล้านบาท4. BBL ปิดที่ระดับ 179 บาท เพิ่มขึ้น 2.50 บาท หรือ 1.42% มูลค่าซื้อขาย 1,317.86 ล้านบาท5. PTTGC ปิดที่ระดับ 73.25 บาท ลดลง 1.25 บาท หรือ 1.68% มูลค่าซื้อขาย 1,224.04 ล้านบาท
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บริษัทหลักทรัพย์(บล.)โนมูระ พัฒนสิน กล่าวว่า ดัชนีหุ้นไทยวันนี้เคลื่อนไหวผันผวนสลับกันในแดนบวกและลบ ก่อนที่จะดีดกลับขึ้นมาในแดนบวกหลังปิดตลาดจากแรงซื้อคืนในกลุ่มธนาคารพาณิชย์และพลังงาน โดยปัจจัยที่ส่งผลต่อตลาดคือกระแสเงินทุนต่างชาติที่ยังไหลเข้าต่อเนื่อง และแรงซื้อเก็งกำไรผลประกอบการไตรมาส 4 ปี 2554 
สำหรับแนวโน้มในวันพรุ่งนี้ คาดว่าดัชนียังคงแกว่งตัวผันผวน เนื่องจากยังไม่มีปัจจัยใหม่ๆเข้ามากระทบ ขณะที่ปัญหาจากต่างประเทศยังคงตามกดดัน โดยให้แนวรับที่ระดับ 1130 จุด และ 1125 จุด ส่วนแนวต้านอยู่ที่ 1148 จุด